cyanic-selkie/wikianc huggingface dataset:
Svartfotkatt
Biologi
Pelsen har lys kanelbrun til blekbrun grunnfarge og er dekket av tilnærmet sorte runde eller avlange flekker og lysere bukside. Den er myk og tett, lenger i vinterhalvåret enn sommerhalvåret. Hodet er bredt og har to svarte kinnstreker på hver side og nesten hvitt kjeveparti. Nesen er liten og har rødlig brusk. Ørene er normalt til bredt ansatt og avrundet i spissene. Lemmene er korte og potene sorte.
Svartfotkatten er utbredt i det sørlige Afrika, primært i Sør-Afrika og Namibia. Utbredelsen i Zimbabwe og det sørligste Angola er marginal. Den er også observert i Botswana, men ikke i senere år. Arten trives på tørr åpen savanne og gressletter, i Karoo (halvørken), og i Namibørkenen og Kalahari (dog ikke i de tørreste og mest sandholdige delene). Den kan opptre i høyder opp mot NaN.
Arten er sky og typisk skumrings- og nattaktiv. Atferdsstudiene er fåtallige, og basert på få individer. Om dagen skjuler svartfotkatten seg i huler og hviler, eventuelt i ganger etter springharer eller muldvarper, eller i uthulte termittuer osv. Det siste har gitt den det ikke helt korrekte tilnavnet «maurtuetiger» (av «miershooptier») enkelte steder i Sør-Afrika.
Den har territorier, som i gjennomsnitt er på henholdsvis cirka 25 og 10 km² for henholdsvis hanner og hunner. Territoriet til én hann overlapper typisk 1–4 hunners. På kattevis duftmarkerer de territoriene ved hjelp av urin, og ved å klore opp eller gni seg inntil passende gjenstander – men også med avføring.
Artens skrik er uvanlig kraftig for en så liten katt, og artsfrender kan høre skriket på lang avstand. Som andre kattedyr har den også en rekke andre lydytringer. Naturlige fiender er større rovpattedyr (større kattedyr, villhunder osv.), store rovfugler og slanger.
Svartfotkattens spiseseddel og jaktteknikk er typisk for små kattedyr. Den pleier å smyge seg innpå byttet, men kan også ligge og lure utenfor en gnagergang. Av fugler er bakkerugende arter mest utsatt, men svartfotkatten kan også ta fugler i flukt.
Den beskjedne størrelsen gjør at svartfotkatten hovedsakelig tar små dyr. Menyen varierer likevel mye, avhengig av hva som finnes på stedet, trolig også av individuelle vaner og ferdigheter. På spiseseddelen står først og fremst små pattedyr, dernest småfugl. En undersøkelse viste at gnagere og spissmus utgjør 55 % av dietten, og småfugl 20 %. Et 6-års feltstudium av 17 individer i Sør-Afrika viste at av 1725 byttedyr, fordelt på 55 arter, utgjorde små pattedyr (5–40 g) 39 % av biomassen, småfugl (<40 g) 16 %, større pattedyr 33 %, større fugl 10 %, amfibier og reptiler 1 %, og virvelløse dyr 1 %. Svartfotkatten kan også ta betydelig større byttedyr, som hvitskafttrappe og kapphare - men dette synes å forekomme nokså sjelden. En legende som hevder at den kan drepe sjiraffer ved å kutte halspulsåren på dem, tilhører de mindre troverdige innen sjangren, men sier noe om svartfotkattens ry for mot og villskap. Kanskje historien har opphav i at noen har sett en slik katt ved et sjiraffkadaver. Den kan iallfall spise av kadavere. Sikkert er det at den forsvarer seg kraftig hvis det trengs. Fysiske lover gjør dessuten at en liten katt under ellers like forhold er kjappere enn en stor, og at den derfor kan virke hissigere – og at den trenger relativt mer mat. Svartfotkatten er da også kjent som en storspiser; en hann kan spise opptil 450 g på ett døgn, selv om gjennomsnittet er beregnet til 250 g (Sunquist & Sunquist 2002). Den store matlysten kan delvis ha sammenheng med at arten (i likhet med sandkatten) helt eller nesten klarer seg uten vann ved å utnytte vanninnholdet i maten. Dette er en ypperlig tilpasning til tørre strøk, i tillegg til at katten er mindre utsatt for fiender ved vannhullene.
Arten er solitær utenom paringstiden. Hunnen går drektig i cirka 63–68 dager. Hun yngler om sommeren (oktober–mars) og får 1–4 unger, som oftest to. Ungene har en fødselsvekt på 60–90 gram og avvennes normalt etter cirka to måneder. Hunner er paringsdyktige etter cirka 12 måneder, mens hanner gjerne må bli 24 måneder først. Hunnen får av og til to kull i løpet av sommeren.
Som andre kattunger blir ungene født blinde og hjelpeløse. De kan gå innen to uker, begynner å ete fast føde etter en måneds tid og er avvent etter ca. to måneder. Etter fem måneder kan de klare seg selv, men kan følger moren litt til. Kjønnsmodne blir de først etter ca. 20 måneder.
Svartfotkatten kan bli minst sju år, og opptil 16 år i fangenskap.
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader, i henhold til Johnson et al. (2006).
Trinidad (navn)
Trinidad er et kvinnenavn dannet av det spanske ordet for «treenighet». Navnet brukes også noe som mannsnavn.
Trinity er en engelsk form av navnet.
Kjente personer med navnet
Personene i listen er ordnet kronologisk etter fødselsår.
Rooster Soup
Rooster Soup er et musikkalbum med Jolly Jumper & Big Moe, utgitt i 2004.
Psebium
Utseende
En middelsstore, blank, mørkbrunlig trebukk. Antennene er noe lengre enn kroppen. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om små veps. Dekkvingene er gulbrune i den fremre halvdelen, brunsvarte i den bakre. Beina er slanke.
Utbredelse
Arten lever i Sør-Afrika (Natal).
Milutin Stefanović
Milutin Stefanović (født 1985) er en serbisk skytter som konkurrerer i rifleskyting. Han har ingen større internasjonale meritter, men vant blant annet et verdenscupstevne i 2015.
Under Sommer-OL 2020 i Tokyo som ble arrangert i 2021, ble han nummer 38 i 10 meter luftrifle.
Galina Voskobojeva
Galina Voskobojeva (født 18. desember 1984) er en kasakhstansk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Harris Birkeland
Harris Birkeland (født 30. juli 1904 i Vikebygd, død 1. september 1961 i Oslo) var en norsk teolog og semittolog. Han ble utnevnt til professor i semittiske språk ved Universitetet i Oslo i 1948. Birkeland innførte den strukturelle metode i studiet av semittiske språk og har publisert flere språkvitenskapelige og religionshistoriske arbeider.
Birkeland var sammen med Sverre Aalen og Ivar P. Seierstad de eneste som fikk godkjent doktorgrad i Det gamle testamente av Sigmund Mowinckel, som var Birkelands lærer ved universitetet. Birkeland regnes også som den eneste egentlige arvtaker av Mowinckel.
I 1983 skrev Rune Birkeland en hovedoppgave der han undersøkte hans forskning: Kongen og hans fiendar – ei framstilling og vurdering av Harris Birkelands salmeforskning.
Direktoratet for samfunnssikkerhet og beredskap
Direktoratet for samfunnssikkerhet og beredskap (DSB) er et norsk direktorat underlagt Justis- og beredskapsdepartementet. Det ble opprettet 1. september 2003.
DSB skal ha oversikt over risiko og sårbarhet i samfunnet. Direktoratet skal være pådriver i arbeidet med å forebygge ulykker, kriser og andre uønskede hendelser, og skal sørge for god beredskap og effektiv ulykkes- og krisehåndtering.
DSBs ansvar omfatter blant annet:
DSB har i overkant av 700 ansatte. Av disse er cirka 300 ved hovedkontoret i Tønsberg. De øvrige ansatte jobber i avdeling for nød og beredskapskommunikasjon i Oslo og Moss, fem regionkontorer for eltilsyn, Norges brannskole, Nasjonalt utdanningssenter for samfunnssikkerhet og beredskap, 20 sivilforsvarsdistrikter og ved Sivilforsvarets beredskaps- og kompetansesenter. I tillegg kommer cirka 8000 som er innrullert i Sivilforsvaret.
Historie
Sprengstoffinspeksjonen (etablert 1. januar 1917) ble den 31. desember 1984 slått sammen med Statens branninspeksjon (etablert 1. januar 1972) til Direktoratet for brann- og eksplosjonsvern, som den 1. januar 2002 ble slått sammen med Produkt- og elektrisitetstilsynet til Direktoratet for brann- og elsikkerhet (DBE). Det varte ikke lenge før dette den 1. september 2003 ble slått sammen med Direktoratet for sivilt beredskap (etablert 1. juli 1970) til Direktoratet for samfunnssikkerhet og beredskap. Direktoratet for sivilt beredskap (1970–2003) var et resultat av at man slo sammen blant annet Direktoratet for økonomisk forsvarsberedskap (etablert 1949), Krigsøkonomikontoret og Sivilforsvarets sentralledelse (1947).
Den 1. mars 2017 ble Direktoratet for nødkommunikasjon (DNK) gjort om til en fagavdeling i DSB og avviklet som egen organisasjon.
Internasjonal innsats
Sivilforsvaret kan benyttes til internasjonal innsats, etter godkjennelse fra Justis- og beredskapsdepartementet ved uønskede hendelser
Ulike FN-organisasjoner har vært de største brukerne av tjenester fra Norwegian Support Team og Norwegian UNDAC Support. Men bistandshenvendelser kan også komme bilateralt eller gjennom EU eller NATO.
DSB har gjennom Sivilforsvaret vært involvert i operativ humanitær innsats siden 1999 gjennom tre konsepter:
Magasinet
Magasinet har flere betydninger:
Direktoratet for samfunnssikkerhet og beredskap
Emergency Medical Team (EMT)
Norge skal på kort varsel kunne sende ut et lettfeltsykehus og spesialtrent personell. Denne ressursen - Emergency Medical Team (EMT) - skal være klar til å behandle de første pasientene innen 48 timer etter utkalling. Basert på blant annet erfaringer fra jordskjelvet i Haiti i 2010 og ebolainnsatsen i 2015, har Verdens helseorganisasjon (WHO) laget en modell for EMT.
Det er DSB og Sivilforsvaret som står som arbeidsgiver, og organiserer og koordinerer den norske innsatsen i nært samarbeid med Helsedirektoratet.
Oppdrag
I april 2020 ble det sendt et team på 19 personer til Nord-Italia på grunn av den pågående Koronaviruspandemien. Teamet bisto den lokale helsetjenesten i Lombardia-regionen, i Bergamo, i fire uker.
I september 2020 ble et team på til sammen 25 personer sendt til en flyktningleir på Lesvos i Hellas for å drifte en feltklinikk. Bakgrunnen for oppdraget var at greske helsemyndigheter - via Verdens helseorganisasjon (WHO) - ba det internasjonale samfunnet om hjelp til å håndtere situasjonen, etter brannen i Moria-leiren.
i september 2021 ble et team på 19 personer sendt til L’Asiles, Haiti, etter jordskjelvet der i august, for å drifte en feltklinikk i seks uker.
Norwegian Support Team
Norwegian Support Team gir forpleining og forlegning (primært teltleirer) for hjelpearbeidere. Mannskapene i Norwegian Support Team, kommer fra Sivilforsvaret, nødetatene, samt fra det private næringsliv, da normalt med håndverkerbakgrunn, kjøkkenpersonale og helsepersonell.
Kommunistisk Plattform
Kommunistisk Plattform (KPml) er en paraplyorganisasjon som er sammensatt av tidligere AKP-ere og medlemmer fra ML-gruppa Revolusjon og Noregs Kommunistiske Studentforbund. KPml ble stiftet i kjølvannet av nedleggelsen av partiet AKP i forbindelse med opprettelsen av det nye partiet Rødt i 2007. KPml har til formål å reise et kommunistisk parti på marxismen-leninismens grunn, dette skulle skje i løpet av kort tid etter 2007. Dette slo ikke til.
Direktoratet for samfunnssikkerhet og beredskap
Norwegian Support Team
NST kan i løpet av 48–72 timer sendes ut til katastrofeområder over hele verden sammen med en betydelig mengde utstyr, inkludert komplette teltleirer.
Kommunistisk Plattform
KPml utga utdelingsavisen KPml.no. Denne utgivelsen er opphørt, mens tidsskriftet Revolusjon fremdeles utkommer med to utgaver i året.
Direktoratet for samfunnssikkerhet og beredskap
Innsatser
Verdens matvareprogram er den største bistandsanmoder til NST som siden 1990-tallet har vært på oppdrag i Albania, Guinea, Tadsjikistan, Iran, Indonesia, Pakistan, Somalia, Haiti, Sierra Leone, Vest-Afrika og Tunisia
Kommunistisk Plattform
Både ML-gruppa Revolusjon og Noregs Kommunistiske Studentforbund er nå nedlagt.
Franco Baresi
Franco Baresi (født 8. mai 1960 i Travagliato, Italia) er en tidligere italiensk fotballspiller som tidligere har spilt på AC Milan.
Direktoratet for samfunnssikkerhet og beredskap
Innsatser
Den hittil største innsatsen, til NST var i Pakistan etter jordskjelvet i 2005, hvor det ble driftet tre teltleirer i et halvt år med 20 000 overnattingsdøgn og 100 000 måltider. På Haiti i 2010 drev NST en leir med plass til 450 hjelpearbeidere, sammen med søsterorganisasjoner i International Humanitarian Partnership (IHP), et samarbeid mellom statlige, europeiske beredskapsorganisasjoner.
Norwegian UNDAC Support
Norwegian UNDAC Support består av en mindre gruppe IKT-eksperter med skreddersydd, mobilt utstyr, som raskt kan støtte FN og andre organisasjoner med IKT-ressurser.
Innsatser
NUS siden slutten av 1990-tallet vært i innsats for FN i blant annet Eritrea, Algerie, Sudan, Haiti, Guatemala, Sudan, Thailand, Pakistan, Honduras, Karibia og Namibia.
Franco Baresi
Meritter
1979, 1988, 1992, 1993, 1994, 1996 1988, 1992, 1993, 1994 1989, 1990, 1994 1989, 1990,1994 1989, 1990 1982
Kommunistisk Plattform
Talspersoner
Ledelsen i KP(ml) er ikke offentlig kjent. Offisielle talspersoner har vært:
Piotrków Trybunalski
Piotrków Trybunalski er den nest største byen i Łódź voivodskap i det sentrale Polen. Den har distriktsnivåstatus, 80 738 innbyggere (2005) og er hovedstaden i powiaten Piotrków.
Ifølge en legende skal byen ha blitt grunnlagt av magnaten Piotr Włostowic fra Schlesien i det 12. århundre. Bynavnet kommer av diminutivsformen til den polske utgaven av navnet «Peter» (Piotr – Piotrek).
Historie
Byen nevnes for første gang i et dokument fra 1217. I middelalderen var den en handelsplass på handelsveien fra Pommern til Russland og Ungarn, og senere fra Masovia til Schlesien. Piotrków Trybunalski fikk byrettigheter sannsynligvis i 1291 av hertugen av Sieradz, Władysław I den korte. Alle dokumentene gikk imidlertid tapt i en stor brann som ødela byen rundt 1400. I 1404 ble byrettighetene og privilegiene fornyet av kong Vladislav II Jagello. Bymurene ble reist av Kasimir den store, og under dennes styre kom mange tyske jøder som hadde blitt fordrevet fra Det hellige romerske rike til byen.
Byen forfalt på 1600- og 1700-tallet på grunn av branner, epidemier, kriger med Sverige og til slutt Polens delinger. Under første verdenskrig ble den okkupert av Østerrike-Ungarn, og kom tilbake under Polen i mellomkrigstiden. I 1938 hadde byen 51 000 innbyggere, hvorav 25 000 var jøder og 1 500 var tyskere.
Vennskapsbyer
Marijampolė, Maladzetsjna, Mosonmagyaróvár, Rivne, Velenje
Alliance Air Flight 7412
Alliance Air Flight 7412 var en flygning som fant sted 10. januar 2000. Flyet, et Boeing 737-2A8 på vei fra Kolkata til Delhi i India, før det styrtet nær byen Patna i deltaten Bihar. Flyet skulle mellomlande i både Patna og Lucknow, og ved landing i Patna steilet flyet og pilotene mistet kontrollen. Flyet snitret hustak før det styrtet inn i en skole 2 km fra flyplassen. Kun 3 av 58 passasjerene overlevde styrten.
Idrettslaget Eldar
Idrettslaget Eldar (stiftet i 1949) er et idrettslag fra bygda Vossestrand i Voss kommune i Hordaland. Klubben tilbyr skihopp, langrenn, kombinert og fotball
Klubben har fostret idrettsutøvere som Lars Bystøl (skihopping), Jori Mørkve (skiskytter), Kolbjørn Ulvund (skiskytter) og Sindre Ure Søtvik (kombinert)
Arenaer
Eldar har to hoppanlegg og ei langrennsløype:
Andrews University
Andrews University er et privat, kristent universitet i Berrien Springs i delstaten Michigan, USA. Det ble opprettet i 1874 og er tilknyttet Syvendedags Adventistsamfunnet (Seventh-day Adventists).
Ved universitetet var det 3 195 studenter og 266 vitenskapelig ansatte i 2006, og samme året var skolepengene US$ 19 528 for alle studenter. Studiene gis opp til doktorgradsnivå.
Alexander Schmirl
Alexander Schmirl (født 19. september 1989) er en østerriksk skytter som konkurrerer i rifleskyting. Han har ingen større internasjonale meritter, men vant blant annet et verdenscupstevne i 2013.
Vestfold Symfoniorkester
Vestfold Symfoniorkester (stiftet 26. april 1966) er et symfoniorkester bestående av musikere bosatt i Vestfold fylke med byene Horten, Holmestrand, Tønsberg, Sandefjord og Larvik. Musikerne er hovedsakelig amatører, men også noen profesjonelle og unge talenter.
Cyrtocris
Cyrtocris er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Vestfold Symfoniorkester
Orkesteret har gjennom årene hatt en rekke norske dirigenter som kunstneriske ledere både på fast og prosjektbasis, blant andre Øivin Fjeldstad, Dag Nilssen, Bjarte Engeset, Alf Årdal, Jon Terje Svendsen og Kjell Seim.
Cyrtocris
Utseende
En middelsstor, kraftig, svart trebukk. Antennene, bortsett fra det innerste leddet, er brunrøde. Pronotum er mye bredere enn langt, med en kraftig tann midt på hver sidekant, i den bakre delen krageaktig innsnevret. Dekkvingene er mye bredere enn pronotum, med lyse lengdestriper. Beina er forholdsvis lange.
Lille Tøyen hageby
Lille Tøyen Hageby er en hageby i Oslo etablert i perioden 1917 til 1922. Området er omtrent 75 dekar stort og er i dag organisert som borettslag og ligger i strøket Lille Tøyen.
Cyrtocris
Levevis
Som de fleste andre trebukker borer larvene i ved.
Lille Tøyen hageby
Lille Tøyen Hageby ble etablert for å avhjelpe den store boligmangelen i den raskt voksende hovedstaden. Etter modell av engelske garden cities søkte man å kombinere landets gleder og byens komfort. Oppdraget med å tegne Lille Tøyen Hageby ble gitt til arkitekten Magnus Poulsson, som tidligere hadde tegnet lignende boliger både for Norsk Hydro på Rjukan og andre.
Cyrtocris
Utbredelse
Arten er kjent fra Tanzania.
Lille Tøyen hageby
Byggingen skjedde i tre trinn, og murbygningene inneholdt ett-, to- og treroms leiligheter, alle med eget kjøkken. Totalt ble det etablert 318 boenheter. Oppvarmingen skjedde med vedfyring, og frem til andre verdenskrig var det innlagt gass til matlaging.
Lille Tøyen Hageby står i dag på Byantikvarens gule liste. I 1986 godkjente Byantikvaren en arkitekttegnet, helhetlig plan for utbygging av arker på alle loft. Noen år senere kom det også en plan for innsetting av hagedører, og for bygging av hageboder i hager som grenser mot ytterkanten av området.
Etter først å ha vært i kommunalt eie, ble Lille Tøyen Hageby etablert som borettslag i 1957.
Surfing in the Air
Surfing in the Air er et musikkalbum med Christine Guldbrandsen, utgitt i 2003. Dette er hennes debutalbum. Albumet lå 6 uker på VG-lista og endte med 15.-plass som beste plassering.
Norddalsfjord
Eksterne lenker
Postmuseet om Norddalsfjord
Hauptwache stasjon
Hauptwache er en stasjon i sentrum av Frankfurt am Main. Flere linjer møtes her, og med 181 000 passasjerer/dag er det etter Konstablerwache Frankfurts nest viktigste overgangsstasjon i regionaltrafikk. Zeil, en av Tysklands innkjøpsgater med høyest omsetning, strekker seg fra Hauptwache til Konstablerwache.
Forsvarets militærgeografiske tjeneste
Forsvarets militærgeografiske tjeneste (FMGT) er Forsvarets fagmyndighet og forvalter av kart og geografisk informasjon. FMGTs oppgave er å skaffe til veie tidsriktig geografisk informasjon til støtte for forsvaret av Norge og til norske avdelinger i internasjonal tjeneste.
FMGT er siden 2009 underlagt sjef for Etterretningstjenesten.
FMGT kan også utføre oppdrag for andre statlige departementer og etater, i hovedsak Utenriksdepartementet og Justis- og beredskapsdepartementet, herunder Politi- og lensmannsetaten.
Saltstraumen
Saltstraumen (pitesamisk: Stuorrastrávve, lulesamisk: Stuorstrávve) er et sund og en tidevannstrøm elleve kilometer sørøst for Bodø by i Bodø kommune i Nordland. Sundet er om lag 2,2 kilometer langt, og er en av tre forbindelser mellom Saltfjorden og Skjerstadfjorden. Saltstraumen skiller Straumøya i vest og Knaplundsøya øst.
Tidevannsstrømmen i sundet regnes som en av verdens sterkeste , og dannes ved at tidevannet fyller Skjerstadfjorden gjennom to smale løp, som deles av Storholmen midt i sundet. Vannmassene har normalt en fart på 10–12 knop. Strømmen er en av Nordlands mest besøkte turistattraksjoner, med anslagsvis 120 000–180 000 besøkende årlig.
Strømmen
Saltstraumen blir til når tidevannet strømmer inn i og ut av Skjerstadfjorden. Høydeforskjellen på havflaten mellom innersiden og yttersiden av det trange sundet kan være så mye som en meter (tre fot). For å utjevne tidevannforskjellen presses fire ganger i døgnet veldige vannmasser med stor fart gjennom det tre km lange, og på det smaleste bare 150 meter brede, sundet. Estimater antyder 372-400 millioner kubikkmeter vann presses gjennom sundet. Middelhastigheten synes å ligge på omkring 7 knop (ca. 13 km/t) og topphastigheten betydelig over. Strømmen kan oppnå en hastighet på ca. 20 knop. Som alle tidevannstrømmer er Saltstraumen sterkest like etter ny- og fullmåne.
Det er også viktig å merke seg at Saltstraumtabellen viser tidspunkt for når straumen er på det sterkeste inn eller ut, mens en tidevannstabell viser tidspunkt for når det er flo eller fjære. Mellom disse er det altså en tidsforskjell på ca 3 timer (innenfor straumen). Det er ikke flo eller fjære samtidig innenfor og utenfor straumen. Dette kommer av struping av tidevannet. I fjorder med trangt innløp kan det oppstå betydelig forsinkelse av tidspunktet for flo og fjære inne i fjorden i forhold til i havet utenfor. Høydeforskjellen mellom flo og fjære blir også vesentlig mindre inne i fjorden. Grunnen til dette er at fjorden ikke rekker å bli fylt eller tømt gjennom det trange innløpet i de 6 timene sjøen stiger eller faller i havet utenfor. Dette fenomenet kalles tidevannstruping. Internasjonalt er det kjent ved den engelske betegnelsen «tidal choking». Struping finnes i mange fjordarmer med trange innløp. Saltstraumen struper tidevannet i Skjerstadfjorden slik at tidspunktet for flo og fjære forsinkes med om lag to timer.
Historie
Ved Saltstraumen er det funnet steinalderboplasser på begge sidene av straumen som er opptil 11 000 år gamle. Disse bosetningene er funnet ca 80 meter over havet og kan være den nest eldste bosetningen som er funnet i landet. Grunnen til den tidlige bosetningen i området er trolig de næringsrike havmassene. Strømmen har ikke alltid vært der, den er ca 3000 år gammel. Dette er fordi havnivået sto høyere før dette, og derfor var det ikke like trangt i sundet.
Det er også registrert 33 gravminner fra jernalderen. Raud den rame bodde ifølge Snorre Sturlason ved Saltstraumen, og var høvding i området. Kampen mellom han og Olav Tryggvason er omtalt i Snorres saga. I dag er det et museum ved Saltstraumen, som stiller ut forskjellige gjenstander, og arrangerer historiske vandringer. Det er funnet diverse pilspisser og knivspisser samt en oval gjenstand av bein, som etter hvert ble identifisert som en Brummer, som er det eldste musikkinstrumentet som er funnet i Norge. Ved utgravinger ble det funnet rester av langhus fra vikingtiden og fra jernalderen. Det ble funnet rester av jordbruk også, og disse funnene var 500 år eldre enn det som før var det eldste jordbruksfunnet i Nord-Norge.
Plante/ fiskeliv
I Saltstraumen fins store mengder torsk, sei, kveite, breiflabb og steinbit. Torsk og steinbit er vanlig fangst for sportsfiskere, og det er store mengder sjøfugl som overvintrer og lever av fisken her. Årsaken til det store biologiske mangfoldet skyldes malstrømmen som tilfører oksygen til vannmassene og frakter næringsstoffer som plantene drar nytte av. Ærfugl og havørn finnes i nærområdet. Saltstraumen er vedtatt som marint verneområde og er valgt ut som ett av The Wild Wonders of Europe i forbindelse med et samarbeid mellom National Geographic og WWF. Sportsdykkere har også funnet ett lite korallrev med hornkoraller like utenfor strømmen.
I media
I 2016 laget NRK et sakte-TV-program, Saltstraumen minutt for minutt som var en tolv timer lang direktesending av strømmen.
Moments
Moments er et musikkalbum med Christine Guldbrandsen, utgitt i 2004. Albumet fikk terningkast 4 i VG.
Sosiolekt
Innenfor ett og samme dialektområde kan ulike grupper av befolkningen snakke forskjellig. En dialekt kan romme ulike sosiolekter. En sosiolekt er en variant av den lokale dialekten som farges av brukerens sosiale status, alder, kjønn, utdanning eller yrke. Noen sosiolekter kan oppfattes som «finere» og mer «riktige» enn andre. Gjennom dialekten og sosiolekten kan vi signalisere til andre hvor vi hører hjemme – geografisk og sosialt. Talemålet vårt sier noe om vår egen identitet og bakgrunn.
Barn som leker sammen med barn med andre sosiolekter enn hjemmespråket, vil ikke sjelden bli «tospråklige», med språkskillet nær hjemmeinngangen.
Kvinnen på Wildfell Hall
Kvinnen på Wildfell Hall (engelsk: The Tenant of Wildfell Hall) er en roman i brevform fra 1848 av den engelske forfatteren Anne Brontë (1820–1849), først utgitt under pseudonymet Acton Bell.
Pollaplonyx
Pollaplonyx er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Gruppen er utbredt i Sørøst-Asia.
Kjølsdalen Musikklag
Kjølsdalen musikklag er et brasskorps med om lag 30 musikanter (2007). Musikantene kommer fra skolekretsene Kjølsdalen, Stårheim, Haugen, Hjelle og Nordfjordeid, men har hatt, og har, musikanter fra nabokommunene. Musikantene er i alderen 16 til 59 år (2007).
Korpset legger stor vekt på det sosiale, men også det musikalske. Musikklaget har vært med på konkurranser siden 1994 da det debuterte i NM og på disse årene har det vært ei stor musikalsk utvikling i korpset. I NM for brassband 2007 kom korpset på 2.-plass i 4.divisjon, noe som ga mulighet til å stille i 3. divisjon i 2008. Konkurransene har ikke vært noe mål i seg sjøl, men virkemiddel til å bli bedre. Korpset holder mange konserter i løpet av året.
Angelo State University
Angelo State University er et delstatseid universitet i San Angelo i delstaten Texas, USA. Det ble opprettet i 1928.
Ved universitetet var det 6 265 studenter og 344 vitenskapelig ansatte i 2006, og samme året var skolepengene US$ 3 804 for studenter folkeregistrert i Texas. Studiene gis opp til mastergradsnivå.
Kortbane-VM i svømming 2018 – 50 meter fri kvinner
50 meter fri for kvinner under Kortbane-VM i svømming 2018 fant sted 15. og 16. desember 2018 i Hangzhou Sports Park Stadium.
Rekorder
Før mesterskapet var gjeldende verdens- og mesterskapsrekorder som følger:
Forsøksheat
Forsøksheatene startet 15. desember kl. 11:09.
Mona Barthel
Mona Barthel (født 11. juli 1990) er en tysk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Kortbane-VM i svømming 2018 – 50 meter fri kvinner
Semifinale
Semifinalene fant sted 15. desember kl. 19:47.
Finale
Finalen ble avholdt 16. desember kl. 19:33.
Christine (album)
Christine er et musikkalbum med Christine Guldbrandsen, utgitt den 5. februar 2007. Dette er hennes hittil siste plate som soloartist.
Pathein
Pathein (tidligere Bassein) er by i Burma (Myanmar) og hovedstaden i regionen Ayeyarwady. Pathein har omtrent 150 000 innbyggere. Byen ligger 160 km vest for Yangon. Pathein har store rismøller og stor riseksport.
Bynavnet kan ha sammenheng med ordet pathi, som er burmansk for muslim – det var mange arabiske og indiske handelsmenn som kom hit. Britene oppfattet navnet som Bassein. De bygde et feste og anla en garnison her i 1826.
Byen har også en del sagbruk og metallindustri. I sentrum av byen ligger pagoden Shwemokataw fra år 984 e.Kr. Den er regnet som den helligste pagoden i landet.
Geir Sperre
Geir Peder Sperre (født 27. november 1965) er en norsk tidligere fotballspiller. Han spilte for Molde Fotballklubb (108 kamper, 2 scoringer) i perioden 1986–91. Sperre var tapende finalist i Norgesmesterskapet i fotball for herrer 1989 og scoret et mål i omkampen. Han gikk til Ellingsøy Idrettslag etter 1991-sesongen, hvorfra han hadde kommet i 1986. Sperre er i dag i fiskebransjen.
Anna Karenina. Istorija Vronskogo
'Anna Karenina. Istorija Vronskogo' (originaltittel: Анна Каренина. История Вронского) er en russisk film fra 2017, regissert av Karen Sjakhnazarov.
En utvidet versjon ble sendt som TV-serie.
Handling
Under den russisk-japanske krigen arbeider Sergej Karenin som sjefen ved et sykehus.
Men en dag får han vite at den sårede offiseren grev Vronskoj er personen som hadde ødelagt hans egen mor Anna Karenina.
Marmaris
Marmaris er en by som ligger på en halvøy på sydvestkysten av Tyrkia, på høyde med de greske øyene Rhodos og Kos. Tidligere var Marmaris en liten landsby hvor befolkningen livnærte seg av fiske, men i dag har byen blitt en av de mest populære feriedestinasjonene i Tyrkia.
Sju kilometer fra Marmaris ligger det en annen gammel fiskerlandsby, Içmeler. I dag har de to byene vokst sammen, og danner i fellesskap en spennende turistby. Det er en lang strandpromenade som binder de to byene sammen, og langs veien ser man foruten de mange hotellene og restaurantene også den fengslende naturen som kjennetegner Marmaris-området.
Savnet (2017)
Savnet (originaltittel: Нелюбовь) er en russisk film fra 2017, regissert av Andrej Zvjagintsev.
Handling
I oktober 2012, i Moskva: En tolv år gammel gutt, ved navn Aljosja, er på vei hjem etter skolen og går langs en sti gjennom et skogsområde i utkanten av byen. Foreldrene hans, Zjenja og Boris, ønsker å tar ut skilsmisse - og de forsøker å selge leiligheten deres. Begge foreldrene starter nye forhold: Boris blir sammen med Masja, en ung kvinne som er gravid. Zjenja blir sammen med Anton, en eldre og mer velstående mann med en voksen datter fra tiligere forhold. Aljosja overhører en konflikt mellom foreldrene hans, hvor ingen av dem ønsker ansvaret for Aljosja, og de vurderer å plassere ham ved et barnehjem.
En dag kort tid etter dette innser Zjenja at Aljosja ikke har blitt sett siden dagen før. Politiet tror at Aljosja har stukket av, men at han kommer til å returnere reise hjem i løpet av en dag eller to. Når Aljosja aldri kommer tilbake, overtar en frivillig gruppe som har spesialisert seg på redning av savnede personer. De begynner å lete etter gutten. Men den eneste slektningen Aljosja kunne ha søkt tilflukt hos er Zjenjas fremmedgjorte mor, som bor flere timer unna. Boris og Zjenja besøker derfor Zjenjas mor, men turen deres blir preget av krangel. De finner heller ingen nye ledetråder, om hvor Aljosja kan befinne seg.
På hjemreisen krangler Zjenja og Boris enda mer. Zjenja sier at hennes ekteskap med Boris var et feilgrep, og at hun burde tatt abort når hun gikk gravid med Aljosja. Politiet blir igjen involvert i letingen etter Aljosja, som dekker et stadig bredere område av byen og området rundt. Etter et resultatløst søk rundt en forlatt bygning som Aljosjas venn, Kuznetsov, identifiserte som deres tidligere gjemmested, reiser Zjenja og Boris til et likhus for å se på restene av et uidentifisert barn hvis beskrivelse samsvarer med Aljosja.
Men begge foreldrene benekter at dette vansirede barnets kropp kan være deres sønn, selv om denne opplevelsen viser seg å være traumatisk for dem - og de bryter sammen i gråt. Det går litt tid; Boris og Zjenjas leilighet blir endelig solgt. På gatene ser plakater av savnede personer, med Aljosja navn og fotografi, veldig falmet ut.
Islandsbotn
Islandsbotn er et område, idrettsanlegg og veikryss like vest for tettstedet Silsand i Senja kommune, Troms og Finnmark. Islandsbotn ligger innerst i Laksfjorden på Senja midt mellom boligområdene Laukhella og Vasshaug.
Islandsbotn er også et idrettsanlegg tilhørende fotballklubben FK Senja. Islandsbotn har to kunstgressbaner i full størrelse, i tillegg til klubbhus og tribune med ca. 250 sitteplasser. Den nyeste kunstgressbanen, som sto klar i 2007, er FK Senjas hjemmebane, og fikk foran sesongen 2008 navnet Senja stadion. Islandsbotn er hvert år arena for Midnattsol Cup, en stor fotballturnering for aldersbestemte lag, med FK Senja som arrangør.
Stonglandseidet
Stonglandseidet er ei bygd og et poststed (postnummer 9392) i Senja kommune på øya Senja i Troms og Finnmark. Bygda er sentrum for den sørlige delen av tidliger Tranøy kommune, og har bl.a dagligvareforretning, sparebank, sykehjem og barne- og ungdomsskole. Tidsskriftet Nordnorsk Magasin kommer ut på Stonglandseidet. Stedet har om lag 200 innbyggere.
På Stonglandseidet ligger også avdelingskontoret under Midt-Troms Museum, Senjamuseet som har museer rundt på Senja. De holder til i Bankbygget, som også er eier av bygningen.
Bygda ligger ved eidet innenfor halvøya Stonglandet, lengst sør på Senja og er også veiknutepunkt for området. Nordfra kommer fylkesvei 860 (43 km) fra Islandsbotn ved Silsand, som ender på Stonglandseidet. Sørover går Fv 223 langs østsiden av Stonglandet mot Stangnes og Lekangsund og kommunal vei langs vestsiden til Hofsøya. Vestover går Fv 221 mot Skrolsvik (20 km), hvor det er hurtigbåtforbindelse med Harstad.
Eidet grunnkrets
Eidet grunnkrets omfatter et større område, men de aller fleste innbyggerne bor på selve Stonglandseidet. Langs Tranøyfjorden, nord for eidet, er de viktigste bebodde stedene Jøvik og Vassvik. Grunnkretsen omfatter dessuten grendene på den nordlige delen av Stonglandshalvøya. Areal: 52,72 km².
Eidet, som tilhører Stonglandet delområde, grenser i sør til grunnkretsen med samme navn, i vest til Å og Rødsand og i nord til Tranøybotn. Over fjorden i øst ligger Dyrøy kommune.
Utvikling i folketallet de senere år:
Namibias visepresident
Namibias visepresident er det nest høyeste politiske embetet i landet etter presidenten. Det ble innført sammen med flere andre endringer i forfatningen 13. oktober 2014.
Visepresidenten blir – ifølge artikkel 28 i Namibias forfatning – valgt av landets president blant nasjonalforsamlingens medlemmer i overensstemmelse med grunnlovens bestemmelser. Visepresidenten trekker seg da som medlem og kan heller ikke på samme tid være statsminister, visestatsminister, minister eller inneha et annet embete i regjeringen. Presidenten kan også entledige visepresidenten, dersom han/hun finner det for godt.
Visepresidenten er presidentens stedfortreder. Han/hun bistår og gir råd til presidenten i utførelsen av dennes plikter, slik som kan bli krevet av presidenten. Visepresidenten er ansvarlig overfor presidenten.
Ifølge artikkel 34 er visepresidenten først i suksesjonsrekkefølgen, dersom presidentembetet blir ledig eller presidenten  ikke er i stand til å utføre sine embetsplikter. Visepresidenten fungerer som president i den gjenværende del av dennes embetstid eller fram til presidenten kan gjenoppta sitt embete.
Ifølge artikkel 35 er visepresidenten medlem av regjeringen. I presidentens fravær skal visepresidenten, statsministeren, visestatsministeren, eller annen minister utnevnt til dette formålet av presidenten, presidere over regjeringens møter.
Visepresidenter
{{legend|#FF0000|South West Africa People's Organization (SWAPO)|border=1px solid #AAAAAA}}
Lina Magull
Lina Maria Magull (født 15. august 1994) er en tysk fotballspiller som spiller for Bayern München og det tyske landslaget.
Landslagskarriere
Magull var kaptein for det tyske laget som vant U20-VM i 2014.
Hun ble tatt ut på det tyske A-landslaget for første gang i 2015. Hun var i Tysklands tropp til EM 2017, VM 2019 og EM 2022.
Koha Ditore
Koha Ditore er en dagsavis i Kosovo med hovedkontor i hovedstaden Prishtina. Avisen ble grunnlagt i 1997 av Veton Surroi med støtte fra internasjonale organisasjoner. Fram til 1999 var den eneste albanske avisen som kom ut i Kosovo og i den perioden for å ikke ergre det serbiske regimet utøvde selvsensur. Kom ikke ut i Kosovo i en periode i første halvdel av 1999 da avisens redaksjon som så mange andre albanere ble tvunget til å forlate Kosovo. Redaksjonen søkte tilflukt i Skopje, Makedonia og derfra klarte de å gi ut Koha Ditore som ble delt ut gratis til kosovoalbanske flyktninger i Makedonia og distribuert til store deler av Europa. Etter krigens slutt har flere av de opprinnelige redaktørene startet nye aviser, men Koha Ditore fortsetter å være en av de mest leste avisene.
Grunnleggeren og eieren av avisen, Veton Surroi, stiftet sitt eget politiske parti i 2004, ORA, noe som mange mener har medført at avisens uavhengighet har blitt svekket. Utgiver etter at Surroi gikk inn i politikken er hans søster, Flaka Surroi.
Avisen koster 0.30 euro cent, 10 cent mer enn de andre dagsavisene. En utgave beregnet på albanere som bor i utlandet er å oppdrive i de fleste byer i Europa. Mesteparten av avisen er i svart/hvitt.
I 2007 feiret avisen 10-årsjubileum.
Sphingnotus
Sphingnotus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, vanligvis mørke og blanke trebukker, noen ganger med blålig metallisk glans. De har gjerne lyse flekker eller tverrbånd.
Levevis
Som de fleste andre trebukker borer larvene i ved.
Utbredelse
Slekten er utbredt på Ny-Guinea med omkringliggende øyer, og på Molukkene.
Leif Rune Salte
Leif Rune Salte (født 28. november 1966) er en norsk tidligere fotballspiller.
Han fikk én A-landskamp (mot Tsjekkoslovakia 4. november 1988, under Ingvard Stadheim).
Han er politiutdannet, og i dag ansatt ved Time lensmannskontor. Han er far til fotballspilleren Tord Salte.
Flathodekatt
Flathodekatt (Prionailurus planiceps), er et lite rovpattedyr i kattefamilien og inngår i slekten Prionailurus. Arten er begrenset til tropiske strøk i Sørøst-Asia. Som de fleste andre katter har den 19 kromosompar. Arten regnes som monotypisk.
Flathodekatt er oppført som sterkt truet på IUCNs rødliste, med den har ikke blitt vurdert siden 21. mai i 2014. Arten er også oppført på CITES Appendix I. Den globale populasjonen ble sist vurdert til færre enn 2,500 voksne individer, med en synkende tendens.
Taksonomi
Flathodekatten ble opprinnelig henført til slekten Felis, men denne gruppen viste seg å være parafyletisk. Genetiske analyser plasserte derfor flere arter i andre grupper. Flathodekatten og noen andre katter ble henført til slekten Prionailurus, ei slektslinje som oppstod for cirka 6,2 millioner år siden. Denne slektslinjen ble siden kjent som leopardkattlinjen.
Biologi
Flathodekatten er som regel mindre enn tamkatter og den nest minste av kattene i denne gruppen. Arten har en kroppslengde på 41–61 cm, med tillegg av en ganske kort halen som typisk måler 13–20 cm. Hannene veier typisk 1,5–2,7 kg og blir gjennomsnittlig noe større enn hunnene, som typisk veier 1,5–1,9 kg og sjelden har en kroppslengde over 52 cm.
Pelsen er farget i nyanser av rødliggrått til rødligbrunt, hodet og ansiktet er noe lysere og snuten, nedre del av kinnene og undersiden av kjeven nærmest hvit, og brystet og buksiden er også tilnærmet hvit. Typisk for arten er den flate skallen og det litt forlengede snutepartiet. Ørene er små og runde og bredt ansatt på skallen. Øynene er tettsittende og framovervendte, noe som gir bedre stereoskopisk syn. Tannsettet er godt tilpasset behovet for å gripe glatte byttedyr, og de fremre øvre premolarene er uvanlig lange for en så liten katt, og dertil meget spisse; kjevene er forholdsvis sterke. Den har relativt korte lemmer og svømmehuden mellom tærne er mer komplett en hos fiskerkatten. Klørne er bare delvis inntrekkbare, slik at den ytre tredjedelen alltid er synlig.
Arten er utbredt i Sundaregionen i Sørøst-Asia. Dette inkluderer de to store øyene Sumatra og Borneo, samt Malayahalvøya nordover til det sørlige Thailand. Imidlertid kan arten nå være utryddet i Thailand. Den er bare funnet i lavtliggende tropisk regnskog under 100 moh, som regel nær vann og aldri mer enn 3 km fra større ferskvann. Svært lite er imidlertid kjent om artens nåværende distribusjon, og det lille man vet er basert på et relativt lavt antall forekomster. Den blir sjelden observert og antas også å være sjelden. Distribusjonen antas å være svært fragmentert og lokalisert rundt vannforekomster.
Flathodekattens atferd er ikke mye studert, men artens utseende og tilholdssted forteller en del. Den har vært antatt å være et nattdyr, og alle observasjoner i naturen har vært gjort om natten eller tidlig om morgenen. En hunn i fangenskap var mest aktiv kl. 8–11:30 og 18–22. Arten antas å ha territorier. Iallfall lager begge kjønn luktmarkører på kattevis ved å urinere.
Som alle kattedyr er flathodekatten primært kjøtteter, og den lever primært av fisk og noe frosker. Dette fremgår også av de få atferdsstudiene og analysene som har vært gjort. Individer i fangenskap har vist større interesse for å jakte i vann enn på land. Mageinnholdet hos et dyr skutt ved en elvebredd i Malaysia bestod bare av fisk. Hos to andre individer ble det funnet mest fisk, men også rekeskall. Den kan også ta fugl og rotter, og er blitt beskyldt for å ta høns. Det er observert at den trekker nyfanget fisk minst to meter opp på land før den eter den. Dette antyder at kattens endringsstrategi omhandler å unngå at akvatiske byttedyr rømmer tilbake til vannet. I likhet med fiskerkatten kan den også vaske byttet.
Disse opplysningene er basert på svært få observasjoner. Hunnen oppgis å gå drektig i ca. 56 døgn, som er kort tid selv for en liten katt. Lite annet er kjent om paringstiden. Av tre kull i fangenskap bestod ett av to unger; de to andre av bare én. I fangenskap er to individer blitt 14 år gamle.
Kongeriket Etruria
Kongeriket Etruria (italiensk Regno di Etruria) var en napoleonsk klientstat som omfattet det meste av Toscana, og eksisterte fra 1801 til 1807. Den tok navnet sitt etter Etruria, det gamle romerske navnet for etruskernes land i oldtiden.
Historie
Kongeriket ble opprettet gjennom traktaten i Aranjuez, som ble undertegnet 21. mars 1801. Som ledd i en større avtale mellom Napoléon Bonapartes Frankrike og Spania, ble huset Bourbons Parma kompensert for tapet av sine territorier, som hadde vært okkupert av franske tropper siden 1796. Som gjenytelse for at Ferdinand av Parma gav avkall på sine krav, ble hans sønn Ludvig innsatt som konge av det nye kongeriket Etruria. For å få til dette måtte den habsburgske storhertugen av Toscana, Ferdinand III av Toscana, avsettes. Han ble kompensert med de sekulariserte landområdene til fyrsterkebispedømmet Salzburg. Opprinnelig hertugdømmet Toscana, Etruria hadde blitt gitt til bourbonerne i 1801 i personen til Karl IV av Spanias eldste datter og hennes italienske gemal.
Utenfor traktaten i Aranjuez gikk Spania også i hemmelighet med på å avgi territoriet Louisiana (over 2 millioner km²) tilbake til Frankrike for å sikre kongeriktet Etruria som en spansk klientstat; Louisiana ble først avgitt av Frankrike til Spania i 1763 ved slutten av syvårskrigen. Louisiana ble tilbørlig overført til Frankrike den 15. oktober 1802 etter at traktaten i Aranjuez var signert. Napoléon solgte deretter Louisiana til USA den 20. desember 1803 for å kunne betale sine franske hærer under krigen den tredje koalisjonen.
Den første kongen, Ludvig, døde ung i 1803, og hans unge, mindreårig sønn, Karl Ludvig, etterfulgte ham som Ludvig II. Hans mor, Maria Louisa av Spania, styrte som regent. Da Etruria var i vanskeligheter med smugling og spionasje annekterte Napoléon kongeriket i 1807 og innlemmet det i Frankrike som tre forskjellige departementer; Arno, Méditerranée og Ombrone.
Ettersom Spanias eneste håp om en kompensasjon lå i Portugal, ble samarbeidet med den franske keiseren mer viktig. Kongen og hans mor ble lovet tronen på det nye kongeriket Nord-Lusitania, beliggende helt nord i Portugal, men denne planen ble aldri satt ut i livet på grunn av et brudd mellom Napoleon og de spanske bourbonerne i 1808. Etter Napoléons nederlag i 1814 ble storhertugdømmet Toscana gjenopprettet og habsburgerne gjeninnsatt. I 1815 ble hertugdømmet Lucca banket ut av Toscana og avstått til huset Bourbon-Parma som en midlertidig kompensasjon, inntil de i 1847 kunne gjeninnsettes som hertuger i hertugdømmet Parma.
Sofia Arvidsson
Sofia Arvidsson (født 16. februar 1984) er en svensk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Vátneljávri
Vátneljávri (nordsamisk, historisk Vadneljavri) er en innsjø i Tana kommune i Finnmark. Den er en del av Masjokvassdraget. Sjøen har utløp mot sørøst til Vátneljohka.
Bø vidaregåande skule
Bø vidaregåande skule er en offentlig Videregående skole, som ligger i Bø i Telemark. Skolens ble etablert som Telemark Språk og Realskule i 1923.
Historie
Skolen ble etablert i Bø i 1923 under navnet Telemark Språk og Realskule. 30 år senere, i 1954, skiftet skolen status og navn til Telemark offentlege landsgymnas og Bø statsrealskule. I årene som kom ble skoleanlegget bygget på tomten skolen har i dag. I likhet med de andre landsgymnasene rekrutterte skolen elever fra et vidt geografisk område. Det ble bygget et stort internat på tomten.
Skolen endret navn til Bø gymnas og statsrealskule i 1964. På 1960- og 70-tallet kom det store elevkull til skolen. Det ble behov for mer internatplass og i 1966 ble det bygget et nytt internat noen hundrede meter nord for skolen.
Utdanningstilbud
Skolen har følgende utdanningsprogram:
Kuwait under OL
Kuwait deltok første gang i olympiske leker under Sommer-OL 1968 i Mexico by, og har siden deltatt i samtlige påfølgende sommerleker. Kuwait har aldri deltatt i vinterlekene.
Fylkesvei 4318
Fylkesvei 4318 går mellom Malmeim og Ørsdalen i Bjerkreim kommune i Rogaland.
Frem til 2019 hadde veien betegnelsen fylkesvei 117.
Greenford stasjon
Greenford stasjon er en jernbane- og undergrunnsstasjon i London. Stasjonen ligger på undergrunnens Central-linje mellom Northolt og Perivale, og jernbanedelen er endestasjon på grenlinjen av Great Western Main Line fra Ealing Broadway. Denne grenlinjen drives for tiden av First Great Western, som kjører togene videre til Paddington i det sentrale London.
Ali Podrimja
I 2000 ble diktsamlingen ''Who will slay the wolf. Selected poetry by Ali Podrimja'' utgitt i New York og inneholder dikt av Podrimja oversatt til engelsk av albanlogen Robert Elsie.